শাবান হলো রমজানের পূর্ণ প্রস্তুতি গ্রহণের মাস। এ মাসকে গাফলতি আর অবহেলায় কাটিয়ে দেয়া মোটেও ঠিক নয়। হাদীস শরীফের ভাষ্য এবং রাসূলে পাকের আমলের দ্বারা মাসটির মর্যাদা প্রমাণিত হয়েছে।  আমলের মাধ্যমে এ মাসের মর্যাদা রক্ষা করা উচিত। অন্যথায় অবহেলায় অবলীলায় বরকতময় এ মাস কালের গর্ভে হারিয়ে যাবে।  হযরত উম্মে সালমা (রাঃ) বলেন, আল্লাহর রাসূলকে শাবান ও রমজান ছাড়া ধারাবাহিকভাবে দুমাস রোজা রাখতে দেখিনি।